“ભારતીય ઇક્વિટીઝ માટે લોંગ-ટર્મ આઉટલૂક ઊજળો જળવાઈ રહેશે” એમ BNP પારિબાના યુનિટ શેરખાનના એડ્વાઇઝરી હેડ હેમાંગ જાનીએ જણાવ્યું હતું. “સરકારે ફાઇનાન્શિયલ ઇન્ક્લુઝન અને ખેડૂતોની આવક વધારવા પર ફોકસ કર્યું હોવાથી ખાનગી બેન્કિંગ અને કન્ઝમ્પ્શન સેક્ટરને સૌથી વધુ ફાયદો થશે. કન્ઝમ્પ્શન સેક્ટરમાં અમે HULને પસંદ કરીએ છીએ અને તેમાં ઓછામાં ઓછી 13 ટકા વૃદ્ધિની અપેક્ષા છે. જોકે, ક્રૂડ ઓઇલના ભાવ અને ગ્લોબલ ટ્રેડ વોર જેવા બે મોટા નેગેટિવ પરિબળ નજીકના ગાળા માટે દબાણ ઊભું કરી શકે છે.” એમ તેમણે ઉમેર્યું હતું.